《游石桥寺》
宋代·赵湘

陶令寻山胜境开，偶陪清赏忆天台。
秋云尽放诸峰出，野水时天独鸟来。
岩畔坐宜窥蟋蟀，树边行亦避莓苔。
斜阳石上题诗去，更向松阴绕一回。

作者简介：赵湘（959-993），字叔灵，祖籍南阳（《南阳集》卷一《后感知赋序》），居衢州西安（今浙江衢州。据《宋诗纪事》卷五）。太宗淳化三年（992）进士，授庐江尉。四年卒，年三十三（《景文集》卷四五《南阳集序》）。其后以孙赵抃贵，追赠司徒。湘之文扫除排俗，有孙、李遗风。赵湘诗风骨苍秀。